पाएं अपने शहर की ताज़ा ख़बरें और फ्री ई-पेपरडाउनलोड करें
गांव सोला में शादी समारोह में आए कई लोगों की फूड पॉइजनिंग से तबीयत खराब गई। बताया जा रहा है कि पपीते का जूस पीने से लोगों की तबीयत बिगड़ गई। पहले लोगों ने अपने-अपने अनुसार उपचार लिया ठीक नहीं होने पर जाजोद सीएचसी में भर्ती हो गए। जानकारी के अनुसार गांव सोला निवासी रामदयाल मीणा की बेटी की शादी शुक्रवार शाम शादी थी। बारात झुंझुनूं के अजाड़ी खुर्द से आई थी। बारातियों के स्वागत के लिए पपीते का जूस भी बनवाया गया था। शादी में शरीक कई लोगों के पेट दर्द, उल्टी व दस्त की शिकायत होने लगी।
शनिवार सुबह तक बीमार आस-पास के चिकित्सकों से उपचार लेते रहे। जाजोद स्थित सामुदायिक स्वास्थ्य केन्द्र में 41 मरीजों को भर्ती करवाया गया। गांव में बड़ी संख्या में लोगों के बीमार होने की सूचना शिक्षा मंत्री गोविंद सिंह डोटासरा के पास पहुंची। बाद में डोटासरा ने ब्लॉक स्तर के अधिकारियों को चिकित्सकीय व्यवस्थाएं देखने के निर्देश दिए।
उपखंड अधिकारी डॉ. कुलराज मीणा ने जाजोद सीएचसी पहुंचकर भर्ती रोगियों के उपचार की जानकारी ली तथा गांव में शादी स्थल पर जाकर स्थिति का जायजा लिया। उपचार के बाद फूड पॉइजनिंग के शिकार सभी लोगों की तबीयत में सुधार बताया जा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn